《中元后二夕玩月镜池贞元毓庭同赋》
明代·邓云霄

露下横塘水镜平，盈盈璧月入秋清。挥杯共泛忘忧物，散步如游不夜城。

光满星河潜避影，风恬林籁静无声。移舟欲傍鸥君宿，乌鹊枝头且莫惊。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。